INSET บวก 4% มั่นใจรายได้ปีนี้ โตเข้าเป้า 20% ตุนแบ็คล็อก 1.88 พันลบ.
INSET บวก 4% มั่นใจรายได้ปี 64 โตเข้าเป้า 20% ตุน Backlog 1.88 พันลบ. โดยสามารถรับรู้รายได้อย่างต่อเนื่องในช่วงครึ่งปีหลัง ซึ่งคาดว่าจะสามารถรับรู้รายได้ในช่วงที่เหลือของปีนี้ราว 500-600 ล้านบาทของมูลค่างานในมือ
 
1 ต.ค. 2564

ผู้สื่อข่าวรายงานว่า  ราคาหุ้น บริษัท อินฟราเซท จำกัด (มหาชน) หรือ INSET วันนี้ 1 ต.ค. 2564 ณ เวลา 11.27 น. อยู่ที่ระดับ 7.35 บาท บวกไป 0.25 บาท หรือขึ้นไป 3.52% ด้วยมูลค่าการซื้อขาย 90.41 ล้านบาท

ทั้งนี้ราคาหุ้น INSET เริ่มปรับตัวขึ้นอีกครั้ง อาจเป็นการเข้ามาเก็งกำไรเมื่อสิ้นงวดในไตรมาส 3 ปี 2564 ไปแล้ว เพราะเชื่อว่าผลประกอบการจะออกมาเติบโตอย่างต่อเนื่อง ที่สำคัญ ก่อนหน้าจากข้อมูล นายศักดิ์บวร พุกกะณะสุต กรรมการผู้จัดการ INSET เปิดเผยว่า มั่นใจรายได้ปี 2564 เติบโตตามเป้าหมายที่วางไว้ 20% เนื่องจากบริษัทยังมีงานอยู่ในมือ (Backlog) ราว 1,880 ล้านบาทที่จะสามารถรับรู้รายได้อย่างต่อเนื่องในช่วงครึ่งปีหลัง โดยคาดว่าจะสามารถรับรู้รายได้ในช่วงที่เหลือของปีนี้ราว 500-600 ล้านบาทของมูลค่างานในมือ
นอกจากนี้ บริษัทคาดว่าจะมีงานประมูลใหม่ๆออกมาทั้งภาครัฐและเอกชน ที่เข้ามาให้ประมูลอย่างต่อเนื่องในช่วงครึ่งปีหลัง โดยจะทราบผลการประมูลโครงการใหม่ 2-3 โครงการ ภายในระยะเวลา 1-2 เดือนนี้ และเตรียมเช้าประมูลงานเพิ่มเติมอีก 4-5 โครงการในระยะเวลาช่วงที่เหลือของปีนี้
 
 
 
 